Ա.Ղազարյանի խոսքերով՝ այսուհետև Հայաստանում իրականացվող նոր կենսաթոշակային համակարգի ամբողջական մեխանիզմները, ինչպես նաև հաշվարկման ու ներդրումային կառավարման հիմունքները կդասավանդվեն պետական տնտեսագիտական համալսարանում: «Այս կրթական ծրագրի շնորհիվ հետագայում համակարգն ապահովված կլինի կենսաթոշակային ոլորտի որակավորված մասնագետներով, որոնք առաջիկայում պահանջարկ են վայելելու աշխատաշուկայում: Բարեփոխումներն իրենց հետ բերում են նոր մտածելակերպ, նոր հոգեբանություն և նոր գիտելիքներ, որի առաջնահերթ կրողները լինելու են նոր սերնդի երիտասարդ մասնագետները, նրանց մասնագիտական հմտություններից է նաև կախված ներդրվող բարդ համակարգի հաջողությունը»,- ասաց ԿՀԻԿ հիմնադրամի տնօրենը: